**Választási Tájékoztató a jelölés folyamatával kapcsolatos tudnivalókról**

***Helyi önkormányzati képviselők és polgármesterek 2019. évi választása***

A helyi önkormányzati képviselők és polgármesterek 2019. évi választásának eredményeképp kerülnek megválasztásra **a települési önkormányzati** és a fővárosi kerületi **képviselők**, a megyei közgyűlések tagjai, valamint **a települési** (kerületi) **polgármesterek**, illetve a fővárosban a főpolgármester.

**A jelölt- és listaállítás általános szabályai**

A helyi önkormányzati képviselők és polgármesterek választásán **jelölt** **minden nagykorú magyar állampolgár, valamint az Európai Unió más tagállamának magyarországi lakóhellyel rendelkező nagykorú állampolgára lehet, aki a központi névjegyzékben szerepel.**

Míg az **aktív választójognak**, vagyis a szavazás jogának feltétele a magyarországi helyben lakás, addig a **passzív választójognak**, a választhatóságnak nem. Így az a nagykorú magyar állampolgár, aki magyarországi lakóhellyel nem rendelkezik, a helyi önkormányzati képviselők és polgármesterek választásán szavazati joggal nem, de passzív választójoggal rendelkezik, vagyis választható, feltéve, hogy kérelme alapján a központi névjegyzékben szerepel.

Fontos szabály az is, hogy **a választhatóság joga nem kötődik ahhoz a településhez, amelyben a jelölt lakcíme található, vagyis a választópolgár bármely településen, választókerületben választható.**

**A választhatóság jogának korlátai**

**Nem választható, vagyis nem lehet jelölt**

·         akit bűncselekmény elkövetése vagy belátási képességének korlátozottsága miatt a bíróság a választójogból kizárt,

·         aki jogerős ítélet alapján szabadságvesztés büntetését tölti,

·         aki büntetőeljárásban elrendelt intézeti kényszergyógykezelését tölti,

·         aki a közügyek gyakorlásától eltiltó jogerős ítélet hatálya alatt áll,

·         az Európai Unió más tagállamának magyarországi lakóhellyel rendelkező állampolgára, ha az állampolgársága szerinti állam jogszabálya, bírósági vagy hatósági döntése alapján hazájában kizárták e jog gyakorlásából.

**POLGÁRMESTERJELÖLT**

A polgármester-választáson a település egy választókerületnek számít.

A polgármester-választáson a jelölt:

* párt jelöltje,
* egyesület jelöltje, vagy
* független jelölt lehet.

Egy személy csak egy településen fogadhat el jelölést.

**Polgármesterjelölt az lehet, akit**

* **a 10 000 vagy annál kevesebb lakosú település választópolgárainak legalább 3 %-a,**
* a 10 000 lakost meghaladó, de 100 000 vagy annál kevesebb lakosú település esetén legalább 300 választópolgár,
* a 100 000-nél több lakosú település esetén legalább 500 választópolgár jelöltnek ajánlott.

A jelöléshez szükséges ajánlások számát a helyi választási iroda vezetője **állapítja meg 2019. augusztus 8-án.**

**Ajánlás**

**Polgármester-jelöltet ajánlani** csak az illetékességgel rendelkező (az indulás helye szerinti) helyi választási iroda által kiadott, sorszámmal ellátott **ajánlóíven lehet.**

**Az ajánlóívek igénylése**

Ajánlóívet a választás kitűzését követően a **független jelöltként indulni kívánó választópolgár**, illetve a területi választási bizottság/Nemzeti Választási Bizottság által **jogerősen nyilvántartásba vett** jelölő szervezet – a képviseletére jogosult személy útján – **igényelhet**. Az igény bejelentésére az[**A4**](https://www.valasztas.hu/documents/20182/8047694/Ajánlóív+igénylése+(A4).pdf/69bd46cc-a177-957c-6e5b-7ebf37e4cee1) **jelű formanyomtatvány** szolgál, amelyet az indulás helye szerinti választási irodában bárki, meghatalmazás nélkül leadhat.

Fontos, hogy ajánlóívet csak olyan **választópolgár** számára lehet igényelni, aki az **igény benyújtásakor választójoggal rendelkezik**.

Jogszabályba ütközik az ajánlóív iránti igény, és emiatt nincs mód az ajánlóívek kiadására amennyiben az igény benyújtásakor

* a jelölő szervezet nyilvántartásba vétele még nem emelkedett jogerőre,
* a jelöltként indulni szándékozónak nincs választójoga, vagy
* korábban fogadott el olyan jelölést, amely összeférhetetlen jelenlegi jelölésével.

**Az ajánlóívek átvétele**

A választási iroda legkorábban a szavazást megelőző 50. napon, azaz **2019. augusztus 24-én (szombaton) 8.00 és 16.00 óra között** adja át az igényelt mennyiségű ajánlóívet az igénylőnek.  
Ezt követően az ajánlóívek igénylésére és átvételére munkanapokon hivatali időben van lehetőség.

**Az ajánlóívek átvételére**

* a jelöltként indulni szándékozó választópolgár,
* az ajánlóív igénylésére szolgáló [**A4**](https://www.valasztas.hu/documents/20182/8047694/Ajánlóív+igénylése+(A4).pdf/69bd46cc-a177-957c-6e5b-7ebf37e4cee1)jelű formanyomtatványon az ívek átvételére megjelölt személy;
* a jogerősen nyilvántartásba vett jelölő szervezet alábbi képviselője:

a)    a törvényes képviselő(k), vagyis az, aki a civil szervezetek bírósági nyilvántartása szerint a szervezet képviselője (informatikai rendszerben rögzített);

b)    a [P3](https://www.valasztas.hu/documents/20182/305686/Jelölő+szervezet+bejelentése+az+Európai+Parlament+tagjainak+választásán+(P2)/62557019-f9f8-42ef-9d60-438ebe1b30e0) nyomtatvány 10. pontjában feltüntetett személy (informatikai rendszerben rögzített),

c)    az a) és b) pont szerinti személyek által meghatalmazott, az adott településre/fővárosra kiterjedő illetékességgel eljárni jogosult személy (informatikai rendszerben rögzített),

d)    az informatikai rendszerben rögzített [a-c) pont szerinti] személy által meghatalmazott, teljes bizonyító erejű magánokiratba vagy közokiratba foglalt meghatalmazással rendelkező személy

jogosult.

Az ajánlóíven szerepel a választás típusa, a jelöltként indulni szándékozó választópolgár neve, a jelölő szervezet neve vagy a független jelölés ténye, valamint a választókerület megnevezése. Közös jelölt esetén a választási iroda a közös jelöltet állító valamennyi jelölő szervezet nevét feltünteti.

**Az ajánlóív átadásáról a választási iroda átvételi elismervényt állít ki. Az ajánlóívekről másolatot készíteni – még kitöltetlenül is – szigorúan tilos!**

**Az átvett ajánlóívek mellé a jelölt bejelentésének határidejéig, azaz 2019. szeptember 9-én 16.00 óráig pótlólag újabbak igényelhetők, újabb** [**A4**](https://www.valasztas.hu/documents/20182/8047694/Ajánlóív+igénylése+(A4).pdf/69bd46cc-a177-957c-6e5b-7ebf37e4cee1) **jelű formanyomtatvány benyújtásával.**

**Az ajánlások gyűjtése**

A választópolgár az ajánlását az ajánlóíven adja le, amelyet nevének, személyi azonosítójának, magyarországi lakcímének feltüntetése mellett saját kezű aláírásával kell ellátnia. A választópolgár jelenlétében az adatait más is ráírhatja az ajánlóívre, azonban saját kezű aláírása ebben az esetben is elengedhetetlen feltétel.

A választópolgár több jelöltet is ajánlhat, azonban egy jelöltet csak egy ajánlással támogathat.

Ajánlást az állampolgárok zaklatása nélkül bárhol lehet gyűjteni, az alábbi kivételekkel:

•          az ajánlást gyűjtő és az ajánló munkahelyén munkaidejében vagy munkaviszonyból, illetve munkavégzésre irányuló más jogviszonyból fakadó munkavégzési kötelezettsége teljesítése közben,

•          a Magyar Honvédségnél és a központi államigazgatási szerveknél szolgálati viszonyban levő személytől a szolgálati helyén vagy szolgálati feladatának teljesítése közben,

•          tömegközlekedési eszközön,

•          állami, helyi és nemzetiségi önkormányzati szervek hivatali helyiségében,

•          felsőoktatási és köznevelési intézményben,

•          egészségügyi szolgáltató helyiségében, valamint

•          a tulajdonos előzetes, írásbeli hozzájárulásának hiányában közforgalom számára nyitva álló magánterületen.

**Az ajánlási szabályok megsértésével gyűjtött ajánlás érvénytelen!**

**Az ajánlásért az ajánlást adó választópolgárnak előnyt adni vagy ígérni tilos!**

Az ajánlóíven fel kell tüntetni az ajánlást gyűjtő személy nevét, személyi azonosítóját – ha nem rendelkezik személyi azonosítóval, a személyazonosságát igazoló hatósági igazolványának (személyazonosító igazolvány/útlevél/vezetői engedély) számát – és aláírását is. Fontos, hogy a független jelöltként indulni szándékozó választópolgárok és a jelölő szervezetek kiemelt figyelmet fordítsanak arra, hogy az ajánlóíven az ajánlást gyűjtő pontosan adja meg az adatait. Abban az esetben ugyanis, ha a gyűjtő az adatait hiányosan vagy hibásan rögzíti (pl. elírja a személyi azonosítóját, a viselt neve és a születési neve eltér, és ez utóbbit adja meg), az az ajánlóíven szereplő összes ajánlás érvénytelenségét okozza.

Felhívjuk továbbá valamennyi jelöltként indulni szándékozó választópolgár és a jelölő szervezetek figyelmét, hogya **Nemzeti Adatvédelmi és Információszabadság Hatóság (NAIH)** a választást megelőzően honlapján **(www.naih.hu) ajánlást tesz közzé a választásokkal kapcsolatos adatkezelésről,** amelynek figyelembe vétele minden érintett számára indokolt. A NAIH ajánlásai az alábbi linken tekinthetők meg:[**https://www.naih.hu/ajanlasok.html**](https://www.naih.hu/ajanlasok.html)

**A polgármesterjelölt bejelentése**

A polgármester-jelöltet legkésőbb a szavazást megelőző 34. napon, azaz **2019. szeptember 9-én 16.00 óráig kell bejelenteni** az ajánlóívek átadásával a nyilvántartásba vételre illetékes helyi választási bizottságnál. **Az ajánlások szakaszos leadására nincs lehetőség!** Abejelentés alkalmával legalább annyi ajánlást kell leadni, amely eléri a jelöltállításhoz szükséges érvényes ajánlások számát.

A polgármester-jelölt bejelentésére az [**E2**](https://www.valasztas.hu/documents/20182/8047694/Egyéni+jelölt+bejelentése+(E2).pdf/e0fa3908-7aa3-bbdc-b495-aef0d8258c39) **jelű formanyomtatvány** szolgál.

 A nyomtatványon a polgármesterjelöltnek nyilatkoznia kell arról, hogy tisztségét főállásban vagy társadalmi megbízatásban kívánja ellátni.

**Az ajánlóívek leadása**

**Az összes ajánlóívet vissza kell szolgáltatni 2019. szeptember 9-én 16.00 óráig** a választási irodának. Azt az ajánlóívet, amely **nem tartalmaz ajánlást**, legkésőbb a szavazást megelőző 33. napon, azaz **2019. szeptember 10-én 16.00 óráig** kell visszaadni. Ajánlást nem tartalmazó ún. üres ajánlóív az, amely semmilyen adatot nem tartalmaz. Nem tekinthető üres ívnek az az ajánlóív, amelyen a beírt adatot áthúzták, kisatírozták, korrektorral vagy egyéb módon olvashatatlanná tették.

Az ívek visszaszolgáltatására vonatkozó kötelezettség elmulasztása esetén a polgármesterjelölt nyilvántartásba vételére illetékes helyi választási bizottság hivatalból eljárva bírságot köteles kiszabni. A bírság mértéke minden határidőben be nem nyújtott ajánlóív után 1 000 Ft. A választási bizottság által kiszabott bírság a független jelöltként indul szándékozó választópolgár esetében a választópolgárt, jelölő szervezet jelöltje esetében a jelöltet állító jelölő szervezetet, közös jelölt esetén a jelölt állításában részt vevő valamennyi jelölő szervezetet egyetemlegesen terheli.

Az ajánlóíveket bárki, meghatalmazás nélkül átadhatja a helyi választási irodának.

A kötelezettség elmulasztására vonatkozóan kimentésre nincs lehetőség, a bírságot akkor is meg kell fizetni, ha az ajánlóívek a megbírságolt kötelezetten kívül álló oknál fogva elvesztek vagy megsemmisültek.

**Az ajánlások ellenőrzése**

**A leadott ajánlásokat** a jelölt nyilvántartásba vételére illetékes választási bizottság mellett működő **választási iroda 3 napon belül ellenőrzi.**

Az ellenőrzés során a független jelölt, vagy a jelöltet állító szervezet képviselője jelen lehet, az ellenőrzés folyamatát azonban nem zavarhatja.

Az ajánlások ellenőrzését csak addig kell folytatni, amíg az érvényes ajánlások száma eléri a jelöltséghez szükséges számot.

Ezen túl amennyiben a jelöltként indulni szándékozó választópolgár, illetve a jelölő szervezet kéri, az ellenőrzést végző választási iroda tájékoztatást ad az ellenőrzés eredményéről.

**A polgármesterjelölt nyilvántartásba vétele**

Amennyiben a bejelentés a jogszabályi feltételeknek megfelel, a polgármester-jelöltet a helyi választási bizottság, legkésőbb a bejelentéstől számított 4. napon – veszi nyilvántartásba.

Ha a választási bizottság a jelölt nyilvántartásba vételét az ajánlások elégtelen száma miatt elutasítja, a független jelölt vagy a jelölő szervezet – a jelölt bejelentésére nyitva álló határidőig, 2019. szeptember 9-én 16.00 óráig – pótlólag újabb ajánlásgyűjtő íveket igényelhet, újabb [A4](https://www.valasztas.hu/documents/20182/8047694/Ajánlóív+igénylése+(A4).pdf/69bd46cc-a177-957c-6e5b-7ebf37e4cee1) jelű nyomtatvány benyújtásával. A pótlólag összegyűjtött és határidőben leadott ajánlásokat hozzá kell számítani a korábban már leadott ajánlásokhoz.

**EGYÉNI LISTÁS JELÖLT**

A 10 000 vagy ennél kevesebb lakosú településen a képviselők választása ún. egyéni listásválasztási rendszerben történik.Ebben a választástípusban a település egésze alkot egy választókerületet. A képviselők száma a lakosságszám arányában változik a következők szerint:

* 100 lakosig 2 fő,
* 1000 lakosig 4 fő,
* 5000 lakosig 6 fő,
* 10 000 lakosig 8 fő.

A települési önkormányzat képviselő-testülete tagjainak számát a helyi választási iroda vezetője határozta meg a 2019. január 1-jei lakosságszám alapján.

**Jelölés**

Egyéni listás képviselőjelölt az lehet, akit a település választópolgárainak legalább 1 %-a jelöltnek ajánlott. A jelöléshez szükséges ajánlások számát a helyi választási iroda vezetője állapítja meg 2019. augusztus 8-án.

**Ajánlás**

**Jelöltet ajánlani** csak az illetékességgel rendelkező (az indulás helye szerinti) helyi választási iroda által kiadott, sorszámmal ellátott **ajánlóíven lehet.**

**Az ajánlóívek igénylése**

Ajánlóívet a választás kitűzését követően a **független jelöltként indulni kívánó választópolgár,** illetve a területi választási bizottság/Nemzeti Választási Bizottság által **jogerősen nyilvántartásba vett** **jelölő szervezet** – a képviseletére jogosult személy útján – **igényelhet**. Az igény bejelentésére az [**A4**](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) **jelű formanyomtatvány** szolgál, amelyet az indulás helye szerinti helyi választási irodában bárki, meghatalmazás nélkül leadhat.

Fontos, hogy ajánlóívet csak olyan **választópolgár** számára lehet igényelni, aki az **igény benyújtásakor választójoggal rendelkezik**.

Jogszabályba ütközik az ajánlóív iránti igény, és emiatt nincs mód az ajánlóívek kiadására amennyiben az igény benyújtásakor

* a jelölő szervezet nyilvántartásba vétele még nem emelkedett jogerőre,
* a jelöltként indulni szándékozónak nincs választójoga, vagy
* korábban fogadott el olyan jelölést, amely összeférhetetlen jelenlegi jelölésével.

**Az ajánlóívek átvétele**

A helyi választási iroda legkorábban a szavazást megelőző 50. napon, azaz **2019. augusztus 24-én (szombaton) 8.00 és 16.00 óra között** adja át az igényelt mennyiségű ajánlóívet az igénylőnek. Ezt követően az ajánlóívek igénylésére és átvételére munkanapokon hivatali időben van lehetőség.

**Az ajánlóívek átvételére**

* a jelöltként indulni szándékozó választópolgár,
* az ajánlóív igénylésére szolgáló[**A4**](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű formanyomtatványon az ívek átvételére megjelölt személy;
* a jogerősen nyilvántartásba vett jelölő szervezet alábbi képviselője:

a)    a törvényes képviselő(k), vagyis az, aki a civil szervezetek bírósági nyilvántartása szerint a szervezet képviselője (informatikai rendszerben rögzített);

b)    a P3 nyomtatvány 10. pontjában feltüntetett személy (informatikai rendszerben rögzített),

c)    az a) és b) pont szerinti személyek által meghatalmazott, az adott településre kiterjedő illetékességgel eljárni jogosult személy (informatikai rendszerben rögzített),

d)    az informatikai rendszerben rögzített [a-c) pont szerinti] személy által meghatalmazott, teljes bizonyító erejű magánokiratba vagy közokiratba foglalt meghatalmazással rendelkező személy

jogosult.

Az ajánlóíven szerepel a választás típusa, a jelöltként indulni szándékozó választópolgár neve, a jelölő szervezet neve vagy a független jelölés ténye, valamint a választókerület megnevezése. Közös jelölt esetén a választási iroda a közös jelöltet állító valamennyi jelölő szervezet nevét feltünteti.

**Az ajánlóív átadásáról a választási iroda átvételi elismervényt állít ki. Az ajánlóívekről másolatot készíteni – még kitöltetlenül is – szigorúan tilos!**

Az átvett ajánlóívek mellé a jelölt bejelentésének határidejéig, azaz 2019. szeptember 9-én 16.00 óráig pótlólag újabbak igényelhetők, újabb [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű formanyomtatvány benyújtásával.

**Az ajánlások gyűjtése**

A választópolgár az ajánlását az ajánlóíven adja le, amelyet nevének, személyi azonosítójának, magyarországi lakcímének feltüntetése mellett saját kezű aláírásával kell ellátnia. A választópolgár jelenlétében az adatait más is ráírhatja az ajánlóívre, azonban saját kezű aláírása ebben az esetben is elengedhetetlen feltétel.

**A választópolgár több jelöltet is ajánlhat, azonban egy jelöltet csak egy ajánlással támogathat.**

**Ajánlást az állampolgárok zaklatása nélkül bárhol lehet gyűjteni, az alábbi kivételekkel:**

•          az ajánlást gyűjtő és az ajánló munkahelyén munkaidejében vagy munkaviszonyból, illetve munkavégzésre irányuló más jogviszonyból fakadó munkavégzési kötelezettsége teljesítése közben,

•          a Magyar Honvédségnél és a központi államigazgatási szerveknél szolgálati viszonyban levő személytől a szolgálati helyén vagy szolgálati feladatának teljesítése közben,

•          tömegközlekedési eszközön,

•          állami, helyi és nemzetiségi önkormányzati szervek hivatali helyiségében,

•          felsőoktatási és köznevelési intézményben,

•          egészségügyi szolgáltató helyiségében, valamint

•          a tulajdonos előzetes, írásbeli hozzájárulásának hiányában közforgalom számára nyitva álló magánterületen.

**Az ajánlási szabályok megsértésével gyűjtött ajánlás érvénytelen!**

**Az ajánlásért az ajánlást adó választópolgárnak előnyt adni vagy ígérni tilos!**

Az ajánlóíven fel kell tüntetni az ajánlást gyűjtő személy nevét, személyi azonosítóját – ha nem rendelkezik személyi azonosítóval, a személyazonosságát igazoló hatósági igazolványának (személyazonosító igazolvány/útlevél/vezetői engedély) számát – és aláírását is. Fontos, hogy a független jelöltként indulni szándékozó választópolgárok és a jelölő szervezetek kiemelt figyelmet fordítsanak arra, hogy az ajánlóíven az ajánlást gyűjtő pontosan adja meg az adatait. Abban az esetben ugyanis, ha a gyűjtő az adatait hiányosan vagy hibásan rögzíti (pl. elírja a személyi azonosítóját, a viselt neve és a születési neve eltér, és ez utóbbit adja meg), az az ajánlóíven szereplő összes ajánlás érvénytelenségét okozza.

Felhívjuk továbbá valamennyi jelöltként indulni szándékozó választópolgár és a jelölő szervezetek figyelmét, hogya **Nemzeti Adatvédelmi és Információszabadság Hatóság (NAIH)** a választást megelőzően honlapján **(www.naih.hu) ajánlást tesz közzé a választásokkal kapcsolatos adatkezelésről,** amelynek figyelembe vétele minden érintett számára indokolt. A NAIH ajánlásai az alábbi linken tekinthetők meg:[**https://www.naih.hu/ajanlasok.html**](https://www.naih.hu/ajanlasok.html)

**Az egyéni listás jelölt bejelentése**

A **jelöltet** legkésőbb a szavazást megelőző 34. napon, azaz **2019. szeptember 9-én 16.00 óráig kell bejelenteni** az ajánlóívek átadásával a nyilvántartásba vételre illetékes (az indulás helye szerinti) helyi választási bizottságnál. **Az ajánlóívek szakaszos leadására nincs lehetőség!** A bejelentés alkalmával legalább annyi ajánlást kell leadni, amely eléri a jelöltállításhoz szükséges érvényes ajánlások számát.

Az egyéni listás jelölt bejelentésére az [E2](https://www.valasztas.hu/documents/20182/2422993/Egy%C3%A9ni+jel%C3%B6lt+bejelent%C3%A9se+%28E2%29.pdf/e0fa3908-7aa3-bbdc-b495-aef0d8258c39)**jelű formanyomtatvány** szolgál.

**Az ajánlóívek leadása**

**Az összes ajánlóívet vissza kell szolgáltatni 2019. szeptember 9-én 16.00 óráig** a helyi választási irodának. Azt az ajánlóívet, amely **nem tartalmaz ajánlást**, legkésőbb a szavazást megelőző 33. napon, azaz **2019. szeptember 10-én 16.00 óráig** kell visszaadni. Ajánlást nem tartalmazó ún. üres ajánlóív az, amely semmilyen adatot nem tartalmaz. Nem tekinthető üres ívnek az az ajánlóív, amelyen a beírt adatot áthúzták, kisatírozták, korrektorral vagy egyéb módon olvashatatlanná tették.

Az ajánlóíveket bárki, meghatalmazás nélkül visszaadhatja a helyi választási irodának.

Az ívek visszaszolgáltatására vonatkozó kötelezettség elmulasztása esetén a jelölt nyilvántartásba vételére illetékes helyi választási bizottság hivatalból eljárva bírságot köteles kiszabni. A bírság mértéke minden határidőben be nem nyújtott ajánlóív után 1 000 Ft. A választási bizottság által kiszabott bírság a független jelöltként indulni szándékozó választópolgár esetében a választópolgárt, jelölő szervezet jelöltje esetében a jelöltet állító jelölő szervezetet, közös jelölt esetén a jelölt állításában részt vevő valamennyi jelölő szervezetet egyetemlegesen terheli.

A kötelezettség elmulasztására vonatkozóan kimentésre nincs lehetőség, a bírságot akkor is meg kell fizetni, ha az ajánlóívek a megbírságolt kötelezetten kívül álló oknál fogva elvesztek vagy megsemmisültek.

**Az ajánlások ellenőrzése**

**A leadott ajánlásokat** a jelölt nyilvántartásba vételére illetékes helyi választási bizottság mellett működő **választási iroda 3 napon belül ellenőrzi.**

Az ellenőrzés során a független jelölt, vagy a jelöltet állító szervezet képviselője jelen lehet, az ellenőrzés folyamatát azonban nem zavarhatja.

Az ajánlások ellenőrzését csak addig kell folytatni, amíg az érvényes ajánlások száma eléri a jelöltséghez szükséges számot.

Ezen túl amennyiben a jelöltként indulni szándékozó választópolgár, illetve a jelölő szervezet kéri, az ellenőrzést végző választási iroda tájékoztatást ad az ellenőrzés eredményéről.

**Az egyéni listás jelölt nyilvántartásba vétele**

Amennyiben a bejelentés a jogszabályi feltételeknek megfelel, az egyéni listás jelöltet a helyi választási bizottság – legkésőbb a bejelentéstől számított 4. napon – veszi nyilvántartásba.

Ha a helyi választási bizottság a jelölt nyilvántartásba vételét az ajánlások elégtelen száma miatt elutasítja, a független jelölt vagy a jelölő szervezet – a jelölt bejelentésére nyitva álló határidőig, 2019. szeptember 9-én 16.00 óráig – pótlólag újabb ajánlásgyűjtő íveket igényelhet, újabb [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű nyomtatvány benyújtásával. A pótlólag összegyűjtött és határidőben leadott ajánlásokat hozzá kell számítani a korábban már leadott ajánlásokhoz.

További információk elérhetőek a [**www.valasztas.hu**](http://www.valasztas.hu) oldalon.

**A Helyi Választási Iroda elérhetősége:**

**9143 Enese, Szabadság u. 25.**

**Tel.: 06 96 363 013**

**Fax.: 06 96 562 003**

**E-mail: jegyzo@eneseph.t-online.hu**

Enese, 2019. augusztus 15.

**Csapó-Molnár Violetta**

HVI vezető sk.